Hafsólin lenti í vanda við Drangey í Skagafirði . Getty / Subtik VÍS , tryggingarfélag ferðaþjónustufyrirtækisins Drangeyjarferðir ehf. þarf að greiða Útgerðarfélagi Skagfirðinga 2,5 milljónir í björgunarlaun eftir að bátnum Hafsól SK - 96 var bjargað frá altjóni við Drangey á síðasta ári . Helgi Rafn Viggósson , fyrirliði körfuknattleiksliðs Tindastóls og starfsmaður Drangeyjarferða , lék lykilhlutverk í björgun bátsins ásamt áhöfn útgerðarfélagsins . Ágreiningslaust var um að útgerðarfélagið ætti rétt á björgunarlaunum en deilt var við VÍS um hversu há þau ættu að vera . Útgerðin vildi sex milljónir en tryggingafélagið bauð í fyrstu 650 þúsund . Útgerðarfélagið sætti sig ekki við og höfðaði því mál . Startarinn bilaði og veðrið versnaði Þann 29. júlí á síðasta ári sigldi Hafsól út í Drangey með hóp ferðamanna í blíðskaparveðri . Við komuna í litla vík á eynni varð Viggó Jónsson , skipstjóri bátsins og faðir Helga Rafns , var við brunalykt . Í ljós kom að startari vélarinnar var bilaður og ekki var hægt að koma vélinni í gang . Feðgarnir starfrækja Drangeyjarferðir saman . Helgi Rafn , númer 14 , í leik með Tindastól.vísir / daníel Fékk skipstjórinn annan bát til þess að ferja ferðamennina í land ásamt Helga Rafni . Gerðar voru ráðstafanir til að fá nýjan startara . Um kvöldið var startarinn kominn til Sauðárkróks . Fékk Helgi Rafn Hans Björnsson á bátnum Kristínu SK - 077 til þess að ferja sig út í eynna með startarann , ásamt tveimur viðgerðarmönnum . Þá hafði veður hins vegar farið versnandi og hvert ólagið á fætur öðrum , með brimsköflum , komið inn í víkina . Þá fékk Helgi Rafn þau skilaboð að Hafsól hefði losnað og veltist um í grjótinu við við Drangey . Hafði sjólag versnað töluvert . Hafði Viggó þá stokkið úr Hafsól þar sem hún lá á steinunum og við það lent í sjónum . Eyðilögðust báðir símar Viggós við þetta . Á meðan Helgi Rafn ræddi við lögreglumann á Sauðárkróki komu skipverjar um borð í Kristínu auga á Hafsól . Tókst Helga Rafni og félögum að koma taug á milli Hafsólar og Kristínar . Hafði Helgi Rafn í framhaldin samband við lögreglu og tjáði þeim að allir væru fundnir heilir á húfi . Báturinn var dreginn úr víkinni og komust viðgerðarmenn um borð til að gera við startarann . Báturinn var svo dreginn til hafnar á Sauðárkróki eftir nokkuð vesen og kominn í höfn rúmum tveimur klukkustundum eftir að hann fannst . Útgerðarfélagið taldi áhöfnina hafa lagt sig í stórhættu Útgerðarfélag Skagfirðinga , sem eigandi Kristínar , krafðist þess að fá greidd björgunarlaun vegna björgunarinnar , alls um sex milljóna króna . VÍS , tryggingarfélag Drangeyjarferða , greiddi að loknum nokkrum deilum 1,4 milljónir króna í björgunarlaun vegna málsins , án þess þó að samþykkja að málinu væri lokið . Taldi útgerðarfélagið að fyrir lægi að skipverjar á Kristínu hafi bjargað Hafsól frá altjóni , og áhöfn útgerðarinnar lagt sjálfa sig og bátinn í stórhættu við að að sigla inn í þrönga stórgrýtta vík svo bjarga mætti bátnum . Því ætti útgerðin rétt á björgunarlaunum sem félagið taldi að væri um sex milljónir króna að tilteknum ýmsum þáttum . Málsvörn Vís og Drangeyjarferða byggðist hins vegar á að björgunarlaunin væru þegar greidd þar sem útgerðin hafði fengið 1,4 milljónir króna . Þá væru ónógar upplýsingar fyrir hendi um sjó - og veðurlag , sem og hvar nákvæmlega báturinn hafi verið staddur í víkinni . Ómögulegt væri því að meta hvort hættan hafi verið meiri en almennt sé í sambærilegum málum . Þá hafi engin gögn verið lögð fram um útgjöld og tjón björgunarmanna . Björgunarmenn og búnaður í hættu Í niðurstöðu Héraðsdóms Reykjavíkur segir að það sé mat dómara að verulega hafi reynt á lagni og hæfni björgunarmanna þar sem aðstæður voru mjög slæmar vegna óveðurs og mikils öldugangs í víkinni . Björgunin hafi borist skjótt og tekist vel . Þannig hafi Hafsólinni verið bjargað frá altjóni sem orðið hefði ef björgunarmannanna hefði ekki notið við . Þá hafi með björguninni einnig verið komið í veg fyrir umhverfistjón á þessum stað en eyjan er þekkt fyrir mikið og fjölbreytt fuglalíf . Því hafi , vegna veðurhamsins og öldugangsins , björgunarmenn lagt sig og búnað sinn í hættu með björgunaraðgerðinni . Horfa yrði þó til þess að björgunin tók ekki langan tíma . Þar sem siglingalög kveði á um að ákvarða þurfi björgunarlaun með það í huga að hvetja til björgunar mat dómurinn svo að hæfileg björgunarlaun væru 2,5 milljónir króna . Af þeim hefðu 1,4 milljónir króna þegar verið greiddar . Þá þurfa málsaðilar einnig að greiða útgerðarfélaginu 1,5 milljónir króna í málskostnað .